Waterkrisis: Goeie nuus vir Stellenbosch-inwonersArgieffoto (Foto: RayMark, Pixabay) Die Stellenbosch-munisipaliteit in die Wes-Kaap het Dinsdag aangekondig dat hy vanaf 1 Oktober sy waterbeperkings gedeeltelik sal verslap. Dié aankondiging kom ná onlangse reën wat kon help om damvlakke te herstel. Die Wes-Kaapse watervoorsieningsvlakke is op 68% kapasiteit. Die munisipaliteit het in ŉ verklaring laat hoor dat die beperkings van vlak 6B na vlak 5 gelig sal word. Hulle het ook die inwoners bedank vir hul volgehoue samewerking in terme van waterbesparing. Vlak 5-waterbeperkings maak voorsiening vir 70 ℓ water per persoon per dag waar die huidige vlak 6B net vir 50 ℓ per persoon per dag voorsiening maak. Die munisipaliteit het bygevoeg wat hy watertariewe op Vlak 4 vasgestel het om inwoners teen die hoër tariewe wat Vlak 5- en 6-beperkings vergesel te beskerm. Die tariewe sal dus onveranderd bly.